|  |  |
| --- | --- |
|  | Til alle lejere i  Arbejdernes Boligselskab |
| **Information** | **Arbejdernes Boligselskab og Vordingborg Boligselskab indleder forhandlinger om en fusion.**  Efter gensidige drøftelser om de 2 lokale boligselskabers fremtid, har organi-sationsbestyrelserne i Arbejdernes Boligselskab og Vordingborg Boligsel-skabet besluttet, at de vil indlede forhandlinger med henblik på, at fusionere de 2 selskaber pr. 1. juli 2026.  Det er stadig stigende krav til digitalisering, effektiv drift, professionalisering og et kommende generationsskifte, der har ført til overvejelser i begge sel-skaber.  Såfremt der forsat skal være et lokalt, selvstændigt boligselskab med egen administration, hvor man bevarer de lokale arbejdspladser, er der enighed om, at tiden er inde til sammen, at skabe et stort lokalt boligselskab.  Det nye store boligselskab vil naturligt være kommunens foretrukne samarbejdspartner, når det gælder bosætning, nybyggeri og udvikling af boligpolitikken i kommunen.  Tendensen er ellers klar, rigtig mange selvstændige lokale boligselskaber opgiver egen administration og indgår aftaler med et af landets store administrationsselskaber, hvor langt det meste styres fra et hovedsæde i København.  Det ønsker de 2 organisationsbestyrelser ikke skal ske i Vordingborg Kom-mune, hvorfor man nu indleder forhandlinger med henblik på at fusionere de 2 selskaber.  Forhandlingerne er i den indledende fase og man har derfor endnu ikke inddraget det øvrige beboerdemokrati og medarbejderne.  Men begge parter håber og tror på, at det ender med en fusion, og går derfor positivt og åbent ind i forhandlingerne, hvor forskelligheder drøftes kon-struktivt med det klare mål, at der skal findes fælles løsninger, som til-godeser begge selskaber, beboerne og de ansatte.  Der vil frem imod et ekstraordinært repræsentantskabsmøde, blive arbejdet intensivt på at nå dette mål.  I sidste ende, er det repræsentantskabet i begge boligselskaber, der skal godkende en evt. fusion.  Og hvorfor mener man så, at det vil være en god idé at fusionere de 2 selskaber?   * For at bevare et lokalt funderet boligselskab med egen administration * For at bevare de administrative arbejdspladser i Vordingborg Kommune   SE BAGSIDEN |
|  | 31. marts 2025 |

|  |  |
| --- | --- |
|  | Til alle lejere i  Arbejdernes Boligselskab  Side 2 |
| **Information** | **Arbejdernes Boligselskab og Vordingborg Boligselskab indleder forhandlinger om en fusion** *(fortsat)*   * For fortsat at være Vordingborg Kommunes naturlige samarbejdspartner, når det gælder bosætning, nybyggeri og udvikling af boligpolitikken for kommunen * Fordi det vil være det bedste for Vordingborg by og Kommune, at vi fortsat og på sigt har et lokalt selvstændigt boligselskab med en fornuftig størrelse * For fortsat at kunne leve op til de mange nye udfordringer og krav der kommer i forhold til digitalisering, kunstig intelligens, effektiv drift og lovgivning * For at blive mindre sårbar, både økonomisk og mandskabsmæssigt * For at effektivisere den administrative drift, herunder udgifter til ledel-sesløn, lokaler, møder, IT og revision * For bedre at finde tid til kontinuerligt at analysere driftsområder i henhold til forvaltningsrevision og finde tid til dokumentationsarbejde og arbejde med GDPR m.m. * For at have mulighed for at analysere os frem til ”best praksis” i de tilfælde, hvor vi ikke gør det ens * For boligsøgende bliver det lettere og mere overskueligt, da de kun skal skrives op ét sted * For beboere bliver der et større udvalg af boliger ved intern flytning * Ved nyansættelser vil der være mulighed for at ansætte nye medarbej-dere med mere specialiserede kompetencer * For at udvise respekt for historien og de visionære folk, der har arbejdet for at der skulle være et lokalt funderet boligselskab i Vordingborg   Det er ledelsens opfattelse, at vi med vores kommende størrelse, vil kunne fortsætte som selvstændigt boligselskab i mange år.  Tendensen er klar, der bliver færre og færre selvstændige lokale boligselskaber og hvis vi skal bevare vores selvstændighed med egen lokal administration, er fusion den bedste garanti for at det vil lykkedes.  Såfremt du har spørgsmål eller kommentarer til den evt. kommende fusion, er du altid velkommen til at kontakte formand, Leif Nielsen på tlf. 29 80 60 24 eller forretningsfører Lars Lykkeby på tlf. 24 42 55 99. |
|  | 31. marts 2025 |